stanford-oval/wikipedia huggingface dataset:
Bungie Studios

| Bungie Studios |
| --- | --- |

Yritysmuoto:  Julkinen osakeyhtiö
Perustettu:  7. heinäkuuta 1991
Kotipaikka:  Bellevue, Washington, Yhdysvallat
Toimiala:  videopeliteollisuus
Tuotteet:  videopelit
Henkilöstö:  750
Kotisivu:  www.bungie.net
Infobox OKVirheellinen NIMI-arvo: 
Bungie Studios on yhdysvaltalainen pelitalo, joka perustettiin heinäkuussa 1991 nimellä Bungie Software Products Corporation (yleisesti lyhennetään Bungie Software).
Bungie tunnetaan parhaiten suosituista videopelisarjoista Halo ja Destiny. 
Halo-sarjan oikeudet jäivät Microsoftille Bungien irtautuessa omaksi yhtiöksi ja nykyään sarjaa kehittää 343 Industries.
Historia

Yhtiön historia alkaa vuodesta 1990, jolloin Alex Seropian kehitti Macintoshille kloonin Pong-pelistä nimeltä !Gnop, jota levitettiin ilmaiseksi. Tämän jälkeen hän Seropian kehitti ensimmäisen kaupallisen pelinsä Operation Desert Storm. Toiminta laajeni kun Seropianin luokkakaveri Jason Jones esitteli lähes valmista peliä Minotaur: The Labyrinths of Crete. Kolmatta peliä Pathways Into Darkness varten yritykseen rekrytoitiin kolmas henkilö pelin grafiikan tekemiseen. Vuoteen 1994 mennessä yritys oli kasvanut kuuteen henkilöön.
Vuonna 2000 Microsoft osti Bungien.
Bungie oli osa Microsoft Game Studiosia vuosina 2000–2007 kunnes irtautui itsenäiseksi yhtiöksi.
Vuonna 2010 yhtiö teki 10 vuoden julkaisusopimuksen Activisionin kanssa. Bungien Marty O'Donnell on myöhemmin kutsunut yhteistyötä huonoksi alusta alkaen. Yhteistyö tiedettiin riskiksi ja siitä tuli aivan niin huono kuin he arvioivat. Julkaisusopimuksen tavoitteena oli, että Bungie säilyttäisi immateriaalioikeudet itsellään, mutta Activision painosti monin tavoin, joka johti O'Donnellin irtisanomiseen vuonna 2014. Bungie jätti Activisionin vuonna 2019.
Tammikuussa 2022 Sony ilmoitti Bungien ostamisesta 3,6 miljardin dollarin hinnalla. Bungie jää itsenäiseksi tytäryhtiöksi Sonyn omistuksessa ja kehittää useille alustoille ja sillä on mahdollisuus "itsejulkaisuun". Kauppa valmistui heinäkuussa 2022.
Pelit

Tunnettuja pelejä ovat:
Marathon
Myth -sarja
Myth: The Fallen Lords
Myth II: Soulblighter
Oni
Halo -sarja
Halo: Combat Evolved
Halo 2
Halo 3
Halo 3: ODST
Halo: Reach
Destiny
Destiny 2
Aiheesta muualla

Profiili MobyGamesissä (englanniksi)
Ca-luokka

| Ca-luokka |
| --- | --- |
 luokkaan kuulunut HMS Carysfort

Tekniset tiedot
Uppouma:  1 730 t (standardi) 2 570 t (kuormattu)
Pituus:  110,57 m (kokonaispituus)
Leveys:  10,90 m
Syväys:  3 m
Koneteho:  40 000 hv (29,828 MW)
Nopeus:  36 solmua
Miehistöä:  186 normaalipalveluksessa tai 222 laivueenjohtajana
Aseistus
Meritorjunta:  4 × QF 4,5"/L45 Mk IV -tykkiä yksiputkisina CP Mk V -asennuksina 8 × 21" torpedoputkea 4 x syvyyspomminheitintä ja 2 x kiskoa, joissa 70 syvyyspommia
Ilmatorjunta:  2 × Bofors 40 mm/L60 -ilmatorjuntatykkiä kaksiputkisena Mk IV -asennuksena tai 1 × nelipiippuinen QF 2 naulan ilmatorjuntatykki 2 × Oerlikon 20 mm -ilmatorjuntatykkiä kaksiputkisena Mk V -asennuksena 1 × Bofors 40 mm -ilmatorjuntatykki Mk III tai Boffin Mk V -asennuksena 1 × QF 2 naulan ilmatorjuntatykki Mk XVI
Ca-luokka oli Britannian kuninkaallisen laivaston vuoden 1942 hätäohjelman (engl. War Emergency Program) kahdeksan hävittäjän muodostama alusluokka, jonka alukset muodostivat aluksi saattuepalveluksessa niin kutsutun 11. hätälaivueen (engl. 11th Emergency Flotilla). Luokka on myös ensimmäinen viidestä niin kutsutun C-luokan alaluokasta.
Alukset

Alukset olivat toisinto U-luokasta, mutta niissä oli uudistettu tulenjohtojärjestelmä.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Caesar (ex-HMS Ranger) | John Brown and Company, Clydeside | 3. huhtikuuta 1943 | 14. helmikuuta 1944 | 5. lokakuuta 1944 | romutettavaksi 6. tammikuuta 1967 |
| HMS Cambrian (ex-HMS Spitfire) | Scotts Shipbuilding and Engineering Company, Greenock | 14. elokuuta 1942 | 10. joulukuuta 1943 | 14. heinäkuuta 1944 | romutettavaksi 3. syyskuuta 1971 |
| HMS Caprice (ex-HMS Swallow) | Yarrow and Company, Scotstoun | 28. syyskuuta 1942 | 16. syyskuuta 1943 | 5. huhtikuuta 1944 | romutettavaksi 5. lokakuuta 1979 |
| HMS Carron (ex-HMS Strenuous) | Scotts | 26. marraskuuta 1942 | 28. maaliskuuta 1944 | 6. marraskuuta 1944 | romutettavaksi 4. huhtikuuta 1967 |
| HMS Carysfort (ex-HMS Pique) | J. Samuel White and Company, Cowes | 12. toukokuuta 1943 | 25. heinäkuuta 1944 | 20. helmikuuta 1945 | romutettavaksi marraskuussa 1970 |
| HMS Cassandra (ex-HMS Tourmaline) | Yarrow | 3. tammikuuta 1943 | 29. marraskuuta 1943 | 28. heinäkuuta 1944 | romutettavaksi 28. huhtikuuta 1967 |
| HMS Cavalier (ex-HMS Pellew) | White | 28. helmikuuta 1943 | 7. huhtikuuta 1944 | 22. marraskuuta 1944 | myyty museoitavaksi 21. lokakuuta 1977 Chatham Historic Dockyard museossa Kentissä |
| HMS Cavendish (ex-HMS Sibyl) | John Brown | 19. toukokuuta 1943 | 12. huhtikuuta 1944 | 13. joulukuuta 1944 | romutettavaksi 17. elokuuta 1967 |
Brumunddal

| Brumunddal |
| --- | --- |

 Brumunddal
 Koordinaatit: 60°53′00″N, 10°56′00″E 
Valtio:  Norja
Lääni:  Innlandet
Kunta:  Ringsaker
Pinta-ala:  
 – Maa:  7,3 km²
Väkiluku (2023):  11 200
 – Väestötiheys:  1 534,2 as./km²
Infobox OKVirheellinen NIMI-arvo: 
Brumunddal on taajama Ringsakerin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 7,3 neliökilometriä ja asukasluku 11 200 vuonna 2023. Brumunddal kasvoi 1900-luvun alussa merkittäväksi teollisuuspaikkakunnaksi rautatien ja vesivoiman ansiosta. Suuri osa teollisuudesta hävisi vuosisadan loppuvaiheilla, ja nykyisin merkittävin teollisuusyritys on Tinen meijeri.
Brumunddal on käyttänyt kaupunkinimitystä vuodesta 2010.
Kuvia

Mjøstårnet oli valmistuessaan vuonna 2019 maailman korkein puutalo.
Ringsakerin lukio
Brumunddalin kirkko
Cangrande I della Scala

Cangranden ratsastajapatsas Castelvecchion museossa Veronassa.
Cangrande I della Scala (9. maaliskuuta 1291 – 22. heinäkuuta 1329) oli italialainen ylimys ja Veronaa vuosina 1277–1387 hallinneen della Scalan suvun tunnetuin jäsen. Nykyisin hänet tunnetaan varsinkin Dante Alighierin suojelijana. Omana aikanaan häntä arvostettiin soturina ja yksinvaltiaana. Valtakautensa aikana hän hallitsi myös naapurikaupunkivaltioita, kuten Vicenzaa, Padovaa ja Trevisoa, ja häntä pidettiin Pohjois-Italian Ghibelliinit-ryhmittymän johtajana.
Kuolema

Cangrande kuoli ankaraan vatsatautiin, jonka syyksi paljastui vuonna 2015 myrkytys eikä saastunut vesi, kuten aiemmin on oletettu. Kuolemaa epäiltiin jo heti tuoreeltaan myrkytykseksi, mutta sen osoittamiseksi ei ollut keinoja. Nykyaikana tehdyssä ruumiinavauksessa elimistöstä löytyi runsaasti sormustinkukkaa, joka suurina määrinä aiheuttaa kuoleman. Kun Santa Maria Antiquan kirkossa oleva hauta avattiin, ruumiinavauksessa todettiin suhteellisen nuori mies muutenkin varsin huonokuntoiseksi: keuhkot olivat mustana noesta, merkkejä alkavasta reumasta löytyi, samoin maksakirroosista, kroonisesta poskiontelontulehduksesta ja mahdollisesti tuberkuloosistakin. Myrkyttäjä on saattanut olla hänen kunnianhimoinen seuraajansa Mastino II
Bob Mould

Bob Mould.
Bob Mould (s. 16. lokakuuta 1960) on yhdysvaltalainen rockmuusikko. Hän tuli tunnetuksi Hüsker Dün laulajana, kitaristina ja lauluntekijänä.
Hüsker Dü hajosi 1980-luvun viimeisinä vuosina. Mouldin ensimmäinen sooloalbumi oli Workbook vuonna 1989. Hän perusti sitten vuosina 1992–1995 toimineen Sugar-yhtyeen. Hän on avoimesti homoseksuaalinen.
Mould on kiinnostunut Hüsker Dü -uransa jälkeen elektronisesta musiikista ja käsikirjoittanut amerikkalaista vapaapainia.
Bhutanin kansalliskokouksen vaalit 2018

Äänten jakautuminen alueittain toisella kierroksella.
Bhutanin kansalliskokouksen vaalit 2018 toimitettiin Bhutanissa 15. syyskuuta ja 18. lokakuuta 2018 47 edustajan valitsemiseksi Bhutanin parlamentin alahuoneeseen, Bhutanin kansalliskokoukseen. Maan vaalijärjestelmässä on kaksi kierrosta, jossa ensimmäisellä valitaan kaksi puoluetta, jotka saavat asettaa ehdokkaita, ja toisella valitaan itse edustajat. Druk Nyamrup Tshogpa -puolue sai 30 edustajaa ja Druk Phuensum Tshogpa sai 17 edustajaa. Ensimmäisellä kierroksella äänestysprosentti oli 66 ja toisella 72.
Tulokset > Ensimmäinen kierros

Äänet jakautuivat ensimmäisellä kierroksella seuraavasti.
DNT: 92 727 ääntä (31,8 %)
DPT: 90 020 ääntä (30,9 %)
PDP: 79 883 ääntä (27,4 %)
BKP: 28 473 ääntä (9,8 %)
Tulokset > Toinen kierros

Toiselle kierrokselle pääsi siis DNT ja DPT. DNT sai 172 268 ääntä eli 55 prosentin kannatuksen sekä 30 paikkaa. DPT sai puolestaan 141 205 ääntä ja 45 prosentin kannatuksen sekä 17 paikkaa.
Bømlo

Bømlo on Vestlandin läänissä Norjassa sijaitseva kunta, joka koostuu noin tuhannesta saaresta, joista suurimmat ovat Bømlo (171 km²), Goddo (16 km²) ja Moster (12 km²). Kunnan hallinnollinen keskus on Svortland.
Bømlon kunta perustettiin vuonna 1916, kun Finnåsin kunta jaettiin kolmeksi kunnaksi; Bømloksi, Bremnesiksi ja Mosteriksi. Bremnes ja Moster yhdistettiin Bømloon vuonna 1963. Vuoden 2022 alussa Bømlon kunnassa oli 12 061 asukasta.
Media

Paikallislehti Bømlo-nytt ilmestyy kahdesti viikossa.
Tunnettuja henkilöitä

Knut Arild Hareide (s. 1972), poliitikko
Heine Totland (s. 1970), laulaja ja näyttelijä
Aiheesta muualla

Kuvia tai muita tiedostoja aiheesta Bømlo Wikimedia Commonsissa
Vestlandin läänin kunnat
Alver
Askvoll
Askøy
Aurland
Austevoll
Austrheim
Bergen
Bjørnafjorden
Bremanger
Bømlo
Eidfjord
Etne
Fedje
Fitjar
Fjaler
Gloppen
Gulen
Hyllestad
Høyanger
Kinn
Kvam
Kvinnherad
Luster
Lærdal
Masfjorden
Modalen
Osterøy
Samnanger
Sogndal
Solund
Stad
Stord
Stryn
Sunnfjord
Sveio
Tysnes
Ullensvang
Ulvik
Vaksdal
Vik
Voss
Øygarden
Årdal
Norjan läänit | Norja
Boa Vista (Roraima)

| Boa Vista |
| --- | --- |

 lippu:  vaakuna
 Boa Vistan sijainti Romairassa
Valtio:  Brasilia
Osavaltio:  Roraima
Suuralue:  Norte de Roraima
Ala-alue:  Boa Vista
Perustettu:  1890
Pinta-ala:  
 – Kokonaispinta-ala:  5 687 km²
Väkiluku (2010):  277 799
 – Väestötiheys:  51,1 as./km²
Lempinimi::  BV
 
 www.boavista.rr.gov.br 
Infobox OKVirheellinen NIMI-arvo: 
Boa Vista on Roraiman osavaltion pääkaupunki Rio Branco -joen varrella Pohjois-Brasiliassa.
Boa Vista on väkiluvultaan osavaltion suurin kaupunki. Vuonna 2010 siellä asui 278 000 henkeä eli yli 60 % osavaltion väestöstä.  Boa Vista on luonnonvaroista rikkaan alueen keskus. Siellä on myös kansainvälinen lentokenttä. Kaupunki on perustettu 1890, ja se oli silloin nimeltään Boa Vista do Rio Branco.
Aiheesta muualla

Kuvia tai muita tiedostoja aiheesta Boa Vista (Roraima) Wikimedia Commonsissa
Carennac

Carennac
Carennac on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 386. Carennacin pinta-ala on 19 km².
Carennac on valittu kauneimpien ranskalaiskylien Les Plus Beaux Villages de France -järjestön jäseneksi.
Aiheesta muualla

Kuvia tai muita tiedostoja aiheesta Carennac Wikimedia Commonsissa
Bhutanin kansallisneuvosto

| Bhutanin kansallisneuvosto གི་རྒྱལ་ཡོངས་ཚོགས་སྡེ་> Historia |
| --- | --- |
Perustettu:  2008
Johto
Puhemies:  Tashi Dorji
Kokoonpano
Edustajia:  25
 
Puolueet:       sitoutumaton (20)       nimitetty (5)
Vaalit
Viimeisimmät vaalit:  20. huhtikuuta 2023
Kokouspaikka
 Langjophaka, Thimphu
Kotisivut
 https://www.nationalcouncil.bt/en
Bhutanin kansallisneuvosto (dzongkhaksi གི་རྒྱལ་ཡོངས་ཚོགས་སྡེ་‎, Gyelyong Tshogde) on Bhutanin parlamentin ylähuone. Se koostuu 25 edustajasta, joista viittä ei valita vaaleilla, vaan nimitetään kuninkaan toimesta. Neuvoston nykyinen puhemies on Tashi Dorji, joka edustaa Wangdue Phodrangin piirikuntaa.
Suurin osa parlamentaarisesta työstä tapahtuu seitsemässä valiokunnassa, joiden lisäksi voidaan perustaa myös ad hoc -valiokuntia tarpeen mukaan. Istunnot ovat avoimia yleisölle, mutta vierailijoiden tulee hakea pääsylupaa etukäteen minkä lisäksi kaikki taltiointivälineet on kielletty.
Historia

Bhutanin nykyaikainen kaksikamarinen parlamentti perustettiin vuonna 2008 voimaan tulleen perustuslain nojalla, jolloin maasta tuli perustuslaillinen monarkia. Perustuslain 11. kappale käsittelee parlamenttia ja sen ensimmäinen istunto pidettiin 17. heinäkuuta 2008.
Ensimmäiset vaalit pidettiin 31. joulukuuta 2007. Tätä ennen, vuonna 2006 Jigme Khesar Namgyel Wangchuckin noustua kuninkaaksi, järjestettiin harjoitusvaalit, jossa ihmisille opetettiin äänestämisen ja edustuksellisen demokratian perusteet. Ensimmäisissä vaaleissa kansallisneuvostoon valittiin neljä naista.
Edustajat

Edustajista 20 valitaan viiden vuoden välein pidettävissä vaaleissa, kun taas loput viisi nimittää kuningas.
Bhutanin perustuslain mukaan edustajien tulee olla puolueisiin sitoutumattomia. Ne 20, jotka valitaan vaaleilla edustavat Bhutanin 20 piirikuntaa. Lisäksi ehdokkaiden tulee täyttää seuraavat ehdot:
Todistettavasti Bhutanin kansalainen
Rekisteröity äänestäjä omassa piirikunnassaan
Iältään 25–65-vuotias
Yliopistosta valmistunut
Vaatimus yliopistotutkinnosta on johtanut siihen, että Bhutanin kansallisneuvoston edustajat ovat keski-iältään perin nuoria, sillä harvalla vanhemman polven edustajalla on yliopistotutkintoa. Ensimmäisten vaalien jälkeen vuonna 2007 vanhin neuvostoon valittu edustaja oli iältään vain 46-vuotias.
Bob Moore

| Bob Moore> Henkilötiedot |
| --- | --- |
Koko nimi:  Bob Loyce Moore
Syntynyt: 30. marraskuuta 1932 Nashville, Tennessee, Yhdysvallat
Kuollut: 22. syyskuuta 2021 (88 vuotta)
Kansalaisuus:  yhdysvaltalainen
Ammatti:  muusikko, kapellimestari
Lapset:  4
Muusikko
Aktiivisena:  1946–1988
Tyylilajit:  country pop
Soittimet:  kontrabasso
Yhtyeet:  The Nashville A-Team
Levy-yhtiöt:  Monument, London
  [ Muokkaa Wikidatassa ] [ ohje ]  
Bob Loyce Moore (30. marraskuuta 1932 – 22. syyskuuta 2021) oli yhdysvaltalainen basisti, joka soitti sessiomuusikkona etenkin countrylevyillä. Moore soitti noin 17 000:lla levytyssessiolla, ja kuului sessiomuusikkojen ryhmä The Nashville A-Teamiin. Hänen instrumenttinsa oli kontrabasso. Hän soitti muun muassa Patsy Clinen, Bob Dylanin, Elvis Presleyn ja Andy Williamsin levyillä sekä myös suomalaisen Jussi Raittisen albumilla Nashville.
Buurinhevonen

Buurinhevonen
Buurinhevonen on Etelä-Afrikasta kotoisin oleva hevosrotu. Lajia käytetään yleisratsuna, askellajiratsastuksessa, näyttelyissä, valjakkoajossa ja maatöissä. Se on älykäs, erittäin vahva ja kestävä sekä kuuluisa tyylikkään korkeasta askelluksestaan. Säkäkorkeus on 147-163 cm.
Alkuperä

Buurinhevonen sai rotuna alkunsa, kun valkoihoiset uudisasukkaat saapuivat Etelä-Afrikan niemeen  1600-luvun puolivälissä. Jan Van Riebeeck toi muiden ohella persialaisia arabiantäysiverisiä, joita hän risteytti paikallisten ponien kanssa. Buurinhevonen sai todennäköisesti vaikutteita monien rotujen oreilta, kuten englantilaisesta täysiverisestä, hacneystä, norfolkinravurista, cleveladinruunikosta ja alankomaista tuoduista flaamilaishevosista. 1700-luvun loppuun mennessä buurinhevonen oli saanut mainetta monikäyttöisenä hevosena. Se tunnettiin kestävänä ja uuterana rotuna, joka ei tarvinnut paljon rehua pysyäkseen hyvässä kunnossa. Buurinsodassa hevoset osoittautuivat niin sisukkaiksi, että pian niitä arvostettiin sotaratsuina kaikkialla maailmassa.
Wikimedia Commonsissa on kuvia tai muita tiedostoja aiheesta .
Caren Lay

Caren Lay
Caren Lay (s. 11. joulukuuta 1972 Neuwied) on saksalainen Vasemmiston (Die Linke) poliitikko.
Lay opiskeli sosiologiaa, politiikkaa ja sukupuolentutkimusta Saksassa sekä Yhdysvalloissa. Hän valmistui sosiologina Freie Universität Berlinistä ja oli siellä luennoitsijana vuosina 1999–2000. Lay oli Saksin maapäivien jäsen vuosina 2004–2009. Lokakuussa 2009 hänestä tuli Saksan liittopäivien jäsen. Lay oli Vasemmiston varapuoluejohtaja vuosina 2012–2018.
Aiheesta muualla

Viralliset sivut (saksaksi)
Bures-sur-Yvette

| Bures-sur-Yvette |
| --- | --- |
 Kaupungintalo
 vaakuna
 Bures-sur-Yvette
 Koordinaatit: 48°41′49″N, 2°09′50″E 
Valtio:  Ranska
Alue:  Île-de-France
Departementti:  Essonne
Arrondissementti:  Palaiseau
Väkiluku:  9 700
 
 Kunnan kotisivut 
Infobox OKVirheellinen NIMI-arvo: 
Bures-sur-Yvette on kunta Ranskassa Essonnen departementissa Île-de-Francen alueella.  Se sijaitsee noin 30 kilometriä Pariisista lounaaseen Chevreusen laaksossa (Vallée de Chevreuse). Kunnassa sijaitsevassa instituutissa, Institut des hautes études scientifiques (IHES), työskentelee maailman arvostetuimpia matemaatikkoja.
Aiheesta muualla

Kuvia tai muita tiedostoja aiheesta Bures-sur-Yvette Wikimedia Commonsissa
Buurivillakko

| Buurivillakko |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Villakot Senecio
Laji::  inaequidens
Kaksiosainen nimi
 Senecio inaequidens  DC. 
Katso myös
   Buurivillakko Wikispeciesissä   Buurivillakko Commonsissa 
Infobox OKNimi-testi OK: 
Buurivillakko (Senecio inaequidens) on monivuotinen villakkolaji, jota esiintyy alkuperäisenä Etelä-Afrikassa.
Buurivillakon tyveltä puutunut varsi kasvaa 30:stä 80:een senttimetriä korkeaksi. Se on kalju tai niukkakarvainen, tavalliseti runsaasti siirottavasti haarainen. Lehdet ovat melko tasasoukkia, harmahtavanvihreitä, sepiviä, suippokärkisiä. Mykerön ulkosuomujen kärki on ruskea, laita kalvomaisen ripsilaiteinen. Siirottavat kielikukat ovat kullankeltaisia.
Aiheesta muualla

Suomen Lajitietokeskus: Buurivillakko – Senecio inaequidens
Buuritasavallat

Buurtasavallat vaalenpunaisella
Varhaishistoria
(–1652)
Siirtomaakausi
(1652–1880)
Ensimmäinen buurisota
(1880–1881)
Toinen buurisota
(1899–1902)
Etelä-Afrikan unioni
(1910–1962)
Apartheid
(1948–1991)
Apartheid-järjestelmän purkaminen
(1990–1994)
Etelä-Afrikka apartheidin jälkeen
(1994–)
Buuritasavallat (myös buurivaltiot) olivat itsenäisia tasavaltoja, jotka hollantia puhuvat Kapmaan asukkaat perustivat, kun he muuttivat koiliseen suuren vaelluksen aikana. Buuritasavalloista Transvaal ja Oranjen vapaavaltio saivat kansainvälistä tunnustusta. Nykyään alueella sijaitsee Etelä-Afrikka.
Buurtasavallat

Swellendamin tasavalta (1795)
Graaff-Reinetin tasavalta (1795–1796)
Zoutpansberg (1835–1864)
Winburg (1836–1844)
Potchefstroom (1837–1844)
Natalian tasavalta (1839–1843)
Winburg-Potchefstroom (1844–1848)
Klip Riverin tasavalta (1847– 1848)
Lydenburgin tasavalta (1849–1860)
Utrechtin tasavalta (1852–1858)
Transvaalin tasavalta (1852–1877, 1881–1902, 1914–1915)
Oranjen vapaavaltio (1854–1902)
Klein Vrystaat (1876–1891)
Goshenin valtio (1882–1883)
Stellamaan tasavalta (1882–1883)
Stellamaan yhdysvallat (1883–1885)
Nieuwe Republiek (1884–1888)
Upingtonian tasavalta (1885–1887)
Chick Webb

William Henry "Chick" Webb (10. helmikuuta 1905 – 16. kesäkuuta 1939) oli yhdysvaltalainen jazz- ja swing-rumpali ja big band-johtaja. Lähteet syntymävuodelle vaihtelevat ja 1909 on merkitty hänen kuolintodistukseensa ja hautakiveensä.
Webb hankki rahaa lehtien myyjänä ensimmäisiä rumpujaan varten. Hän aloitti soittamisen yhtyeissä huvilaivoilla ja aloitti soittamisen klubeissa muutettuaan New Yorkiin vuonna 1925. Vuodesta 1931 hän soitti säännöllisesti Savoyssa. Webb kuoli tuberkuloosiin vuonna 1939.
Diskografia

Ella Sings, Chick Swings (Olympic, 1974)
Stomping at the Savoy (Proper, 2006)
The Complete Chick Webb & Ella Fitzgerald Decca Sessions (Mosaic, 2013)
Chilen koripallomaajoukkue

Chilen koripallomaajoukkue edustaa Chileä koripallon miesten maajoukkuekilpailuissa. Sitä hallinnoi Chilen koripalloliitto.
Chile on pelannut neljä kertaa olympiakisojen koripalloturnauksessa. Berliinissä 1936 se sijoittui jaetulle yhdeksännelle sijalle, Lontoossa 1948 kuudenneksi, Helsingissä 1952 viidenneksi ja Melbournessa 1956 kahdeksanneksi.
MM-kilpailujen lopputurnauksessa Chile on esiintynyt kolme kertaa. Argentiinan MM-kisoissa 1950 se sai kuuden joukkueen loppusarjassa Argentiinan ja Yhdysvaltojen jälkeen pronssia. Brasiliassa 1954 Chile oli kymmenes. Kotikisoissaan 1959 Chile sai toistamiseen pronssia. Se sijoittui seitsemän joukkueen loppusarjassa alun perin neljänneksi, mutta nousi pronssille, koska alkuperäinen voittaja Neuvostoliitto hylättiin sen kieltäydyttyä pelaamasta Kiinan tasavaltaa vastaan.
Chile on esiintynyt Pan-Amerikan kisojen koripalloturnauksessa kerran, ensimmäisissä kisoissa 1951  sijoittuen viidenneksi. Amerikan-mestaruuskilpailuissa se ei ole pelannut kertaakaan. Etelä-Amerikan-mestaruuskilpailuissa Chile on saanut kultaa 1937, hopeaa 1932 ja 1934 sekä pronssia 1942, 1947, 1949 ja 1953.
Caffieri

Caffieri on italialainen sukunimi:
Philippe Caffieri vanhempi (1634–1716), italialaissyntyinen Ranskassa vaikuttanut valaja ja puunleikkaaja
Jacques Caffieri (1678–1755), ranskalainen kuvanveistäjä ja hovin pronssinvalaja, Philippe Caffieri vanhemman viides poika
Philippe Caffieri nuorempi (1714–1774), ranskalainen puunleikkaaja, Jacques Caffierin poika
Jean-Jacques Caffieri (1725–1792) ranskalainen kuvanveistäjä, Jacques Caffierin poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Caffè americano

Kupillinen americanoa.
Caffè americano on kahvijuoma, jossa on espressoa tietyssä sekoitussuhteessa veteen. Yleensä sekoitussuhde on kolmannes espressoa ja loput vettä, mutta siitä voi sekoittaa laimeampia versioita.
Caffè americano on italiaa ja tarkoittaa ’amerikkalaista kahvia’. Uskotaan, että kahvi keksittiin toisen maailmansodan aikaan Italiassa. Siellä olleet amerikkalaiset sotilaat sekoittivat espressoon vettä.
Chilen maanjäristys 2015

| Chilen maanjäristys 2015 |
| --- | --- |

Päivämäärä:  16.9.2015 UTC 22:54:33 
Magnitudi:  8,3  (Mw)
Syvyys:  25 km 
Episentrumin sijainti:  31.570°S, 71.654°W
Maat, joihin vaikutukset ulottuivat:   Chile
Henkilövahingot:  ainakin 12 kuollut 
Vuoden 2015 Chilen maanjäristys tapahtui 16. syyskuuta Chilen keskiosissa kello 19.54.33 paikallista aikaa. Järistyksen keskus sijaitsi merellä 25 kilometrin syvyydessä ja 46 kilometrin päässä rannikolla sijaitsevasta Illapelin kaupungista Coquimbon alueella. Järistys oli voimakkuudeltaan 8,3 momenttimagnitudia ja kesti noin kolme minuuttia. Sen seurauksena kuoli ainakin 12 ihmistä ja noin miljoona ihmistä jouduttiin evakuoimaan kodeistaan tulvien, jälkijäristysten ja tsunamien vaaran vuoksi.
Katunäkymä Coquimbon kaupungissa maanjäristyksen jälkeen.
Bhutanin kansalaisuus

Lhotshampa-pakolainen Bhutanin kansalaisuuden todistavan kortin kanssa valokuvattuna vuonna 2007.
Bhutanin kansalaisuus on laillinen suhde yksittäisen henkilön ja Bhutanin kuningaskunnan välillä. Maassa noudatetaan pääsääntöisesti ius sanguinis -periaatetta.
Kansalaisuuden saaminen syntymällä

Bhutanin perustuslain mukaan maan syntyperäisiä kansalaisia ovat sellaiset henkilöt, joiden molemmat vanhemmat ovat bhutanilaisia. Lisäksi henkilöt, joilla on ollut kotikunta Bhutanissa ennen 31. joulukuuta 1958, ja joiden nimi on kirjattu väestörekisteriin, ovat rekisteröinnin perusteella Bhutanin kansalaisia.
Kansalaisuuden saaminen hakemuksella

Bhutanin kansalaisuuden voi saada hakemuksella, mikäli hakija täyttää seuraavat ehdot:
Hakija on vähintään 21-vuotias (15-vuotias, mikäli toinen vanhemmista on bhutanilainen)
Hakija on asunut maassa vähintään 20 vuotta (15 vuotta, mikäli henkilö työskentelee maan hallitukselle)
Hakija on mieleltään terve
Hakija osaa puhua, kirjoittaa ja lukea dzongkhan kieltä sujuvasti
Hakija tuntee hyvin Bhutanin historiaa, kulttuuria, tapoja ja perinteitä
Hakijaa ei ole tuomittu vankeuteen rikoksista Bhutanissa tai ulkomailla
Hakija ei ole todistettavasti puhunut tai toiminut Bhutanin kuningasta, kansaa tai valtiota vastaan.
Hakija vannoo uskollisuudenvalan täytettyään kaikki muut ehdot.
Bhutanin kansalaisuus listataan toisinaan yhdeksi maailman vaikeimmista kansalaisuuksista saada. Kansalaisuutta on haettava hakemuksella myös siinä tapauksessa, jos vain toinen henkilön vanhemmista on bhutanilainen.